《分韵送德符还山得送字》
宋代·邹浩

秋风歘来归，秋事日夕动。叶净嵩岭高，烟空颍川纵。

茅斋郁其傍，妙与猿鹤共。拂衣问前途，不作河滨梦。

念君如病松，重以旻天恸。未屠朱子龙，且集黄公凤。

伊予亦何为，于此迭宾送。慎勿甘自埋，斯文要梁栋。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。